संस्कृत के बड़े वैयाकरणों में पाणिनी के साथ पतंजलि को रखा जाता है। पर मैं उन के योगदर्शन की उत्तर आधुनिक व्याख्या करने की ओर मुड़ा। यहां ‘साधनापाद’ में वे उस भाषा को समझने की ओर आये, जिसे हम पशु-पक्षियों, चांद-तारों, हवा-पानी और अपने आंख-कान आदि की भाषा कह सकते हैं। इस बाबत मैंने ‘पहल’ के लिये एक आलेख लिखा था : ‘ भाषा है वाणी का द्वार ‘ शीर्षक से। हम भाषा पर इतने केंद्रित हो गये हैं कि वाणी के अर्थ को, उसकी मौजूदगी के महत्व को, भूल गये हैं। हमारी देह में वामी का एक अपना दमित संसार है, जिसे भाषापाठों की दुनियां ने हाशिये पे डाला हुआ है।